12/09/2012 | Administración LocalMunicipal
Rois
Anuncio de aprobacion definitiva da modificacion da Ordenanza fiscal da taxa por recollida de lixo

APROBACIÓN DEFINITIVA. Aprobada definitivamente a ORDENANZA FISCAL REGULADORA DA TAXA POR ACTIVIDADES E SERVIZOS RELACIONADOS COA HIXIENE URBANA, publicase no Boletín Oficial da Provincia en cumprimento do preceptuado no art.70.2 da Lei reguladora das bases de réxime local, entrando en vigor o mesmo día da súa publicación no Boletín Oficial da Provincia. CAPÍTULO 1.º.–FEITO IMPOÑIBLE Artigo 1.º.–Descrición xenérica.1. Constitúe o feito impoñible da presente taxa, tanto a prestación dos servizos públicos establecidos ou que poidan no futuro establecerse para a xestión das competencias locais en materia de salubridade pública, como a realización daquelas actividades que, provocadas por accións e omisións do suxeito pasivo, mesmo efectuadas sen contravención ás disposicións contidas na normativa vixente, diríxanse á execución dos actos materiais necesarios para a preservación ou restablecemento das condicións de hixiene pública preexistentes á producción da acción ou omisión. Artigo 2.º.–Manifestación do feito impoñible.1.–Integran o feito impoñible, as prestacións de servizos e a realización das actividades que se reseñan seguidamente: a) A prestación do servicio, de recepción obrigatoria, de xestión de lixo domiciliario e residuos sólidos urbanos de vivendas, aloxamentos, locais e establecementos onde se exerzan actividades comerciais, industriais, profesionais, artísticas, de servizos ou calesquera outras de carácter meramente social efectuadas sen contraprestación. A xestión de residuos comprende as fases de prerrecollida, recollida e tratamento. A tal efecto, consideránse lixo domiciliario e residuos sólidos urbanos ós restos e refugallos de alimentación ou detritos procedentes da limpeza ordinaria de vivendas ou locais, excluíndose de tal concepto os residuos de tipo industrial, e materiais de obras, detritos humanos, materias e materiais contaminados, corrosivos e perigosos, e que a súa recollida ou tratamento esixa a adopción de especiais medidas hixiénicas, profilácticas ou de seguridade, tal e como establece a lei 10/1990 do 24 de abril, ou que non estean comprendidos entre os sinalados pola Ordenanza de hixiene urbana con obxecto da prestación obrigatoria do servicio. b) A utilización das instalacións do Concello de Rois (propias ou conveniadas) para o tratamento daqueles residuos que deban ser recollidos fóra da prestación obrigatoria do servicio e teñan o carácter de residuos asimilables ós urbanos, a efecto de tratamento. c) A prestación do servicio de limpeza extraordinaria dos lugares, nos que teñan sido celebrados calquera sorte de actos públicos previamente autorizados pola Administración Local, a solicitude obrigatoria dos organizadores dos eventos. d) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución, dos vehículos que teñan a consideración de abandoados, segundo o disposto nas disposicións vixentes. e) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución dos contedores de residuos de obras da construcción, dos cales a súa ubicación ou permanencia na vía pública contraveña as disposicións vixentes en materia de hixiene urbana. f) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución, de carteis, soportes e pancartas, así como a limpeza extraordinaria dos espacios ou instalacións da vía pública que foran utilizados como soporte daqueles elementos, cando os titulares da autorización ou, a falta desta, os autores materiais da súa colocación, incumpriran as obrigacións que, respectivamente, lles impoñen as disposicións vixentes. g) A retirada de cadáveres abandoados de animais, xa se atopen na vía pública, xa en lugar privado, o seu transporte, e o posterior tratamento hixiénico-sanitario dos mesmos. h) A limpeza de pintadas en valados, muros, fachadas de edificios ou en calquera elemento do mobiliario urbano, cando o autor non obtivese a autorización ou que a pesar dela, cando as pintadas ou pinturas atentaran contra o ornato público. i) A limpeza e valado con cerramentos permanentes, sitos na aliñación oficial, dos terreos e solares sitos en chan urbán ou urbanizable que linden coa vía pública, cando os seus propietarios ou detentadores por calquera título non deran cumprimento ás prevencións establecidas. k) Calesquera outras actividades ou servizos que, sen estar comprendidas nas letras anteriores, a súa realización ou prestación pode integrarse no feito impoñible descrito no artigo 1.º desta ordenanza.2.–Ós efectos da taxa, é indiferente que o servicio se preste por xestión mancomunada directa -a través de órgano mancomunado ou empresas- ou por concesionario. CAPÍTULO 2.º.–SUXEITOS PASIVOS E RESPONSABLES Artigo 3.º.–Contribuínte. Son suxeitos pasivos, a título de contribuínte, as persoas físicas ou xurídicas e as entidades ás que se refire o artigo 33 da Lei xeral tributaria que, con referencia ás manifestacións de feito impoñible recollidas no artigo anterior, se atopen nas seguintes posicións: 1.º.–En relación á contida na súa letra a): Os ocupantes ou usuarios das vivendas e locais nos lugares en que se preste o servicio, aínda que sexa esporadicamente, xa o sexan a título de propietarios ou por calquera outro: usufructuario, arrendatario, habitacionista ou mesmo de precario.2.º.–En relación ás contidas nas letras b) e c): Os solicitantes das correspondentes e preceptivas autorizacións ou, a falta destas, os que materialmente realicen vertidos ou organicen os actos.3.º.–En relación ás contidas nas letras d), e), f) e i): Os responsables do incumprimento das obrigacións impostas polas disposicións vixentes e que coa súa conducta provocaron a intervención da administración local.4.º.–En relación á contida na letra g): – Os propietarios dun animal morto que fose abandonado en lugar público ou privado, cando a súa cualidade resulte de Rexistro Administrativo. – Os propietarios ou detentadores por calquera título do lugar público ou privado onde se encontrara o cadáver abandonado do animal, se non se dera a circunstancia prevista no guión anterior. – Os causantes directos da morte do animal, por atropelo ou por outra acción, cando non se deducirá de rexistro administrativo a identidade do propietario do animal morto.5.º.–En relación á contida na letra h): – As persoas ou entidades subscribintes do texto da pintada ou do motivo da pintura. – Os autores materiais das mesmas, cando non estean asinadas. – Os donos dos elementos de propiedade obxecto da limpeza das pintadas ou pinturas, cando non conste á administración local a identidade dos anteriores.6.º.–En relación ás contidas na letra k): Os suxeitos beneficiarios ou afectados pola prestación ou realización dos servizos ou actividades. Artigo 4.º.–Substituto do contribuínte. Terá a consideración de suxeito pasivo substituto do contribuínte ó que se refire o artigo 3.1.º desta ordenanza, o propietario das vivendas ou locais, así como as comunidades de propietarios –ás que poderán xirarse a totalidade das cotas que correspondan o inmoble–, sen prexuízo de que uns e outros, no seu caso, podan repercuti-las cotas satisfeitas sobre os usuarios, beneficiarios do servicio, conforme o artigo 23.2 a) da Lei 39/1988, do 28 de decembro, reguladora das facendas locais. Artigo 5.º.–Concorrencia de suxeitos pasivos. A concorrencia de dúas ou máis persoas físicas ou xurídicas ou entidades ás que se refire o artigo 33 da Lei tributaria na posición de suxeitos pasivos, determinará a responsabilidade solidaria dos concorrentes fronte á Facenda do concello. Artigo 6.º.–Outros responsables.1. Responderán solidariamente das obrigacións tributarias do suxeito pasivo, as persoas físicas ás que se refiren os artigos 38.1 e 39 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades en xeral nos supostos e co alcance regulado no artigo 40 da Lei xeral tributaria. CAPÍTULO 3.º.–BENEFICIOS FISCAIS Artigo 7.º.–Exencións e bonificacións. Non se concederá ningunha exención ou bonificación no pago da taxa, salvo que por Lei estatal se establecese outra cousa. Artigo 8.º.–Reduccións.1.º.– Ao abeiro do establecido no art.24.4 do RDLex 2/2004, do 5 de marzo, as cotas derivadas da aplicación da tarifa n.º 1, correspondente á prestación do servizo de xestión de lixo domiciliario, reduciranse a metade da cota de vivendas para os suxeitos pasivos, sempre que a suma dos ingresos anuais totais do suxeito pasivo e das persoas que convivan con el na mesma vivenda non supere o salario mínimo interprofesional vixente no período para o que se solicite a redución. Os suxeitos pasivos beneficiarios desta redución terán que estar ao corrente no pago da taxa. As solicitudes de redución presentaranse anualmente, no prazo que sinale o Concello, acompañadas das declaracións do IRPF, de cada unha das persoas que convivan na mesma vivenda ou no seu caso a través do certificados de imputación do IRPF. Aos efectos deste artigo considerase que conviven na mesma vivenda as persoas que figuren empadroadas nesa vivenda de acordo co Padrón de habitantes do Concello de Rois.2.º.–A Xunta de Goberno Local por delegación da Alcaldía conforme ao previsto no art.21.3 da Lei 7/1985, recoñecerá previo informe da Intervención e dos servizos técnicos, o dereito á redución mencionada. O impago dos recibos implicará a perda das reducións aplicadas, perxudicando ao dereito do exercicio corrente. Na liquidación de cada exercicio, o Concello de Rois coñecerá dos contribuíntes beneficiados e importes reducidos, podendo revocar as reducións se da práctica das actuacións inspectoras se deducira a súa improcedencia con independencia da derivación.3.º.–Con independencia do establecido nos parágrafos anteriores, non serán aplicables outros beneficios fiscais que os expresamente previstos en normas con rango de lei e os derivados da aplicación de tratados internacionais. CAPÍTULO 4.º.–BASE IMPOÑIBLE. Artigo 9.º.–Determinación. A base impoñible da taxa determinarase en atención ás seguintes circunstancias: a) A natureza, situación e destino dos lugares ou espacios ocupados polos suxeitos pasivos, no suposto de prestación do servicio de xestión de lixo domiciliario e demais residuos sólidos asimilables. b) A natureza, características e intensidade do resto de servizos prestados ou actividades realizadas en materia de Hixiene polo Concello de Rois. Artigo 10.º.–Definicións. Ós efectos desta taxa, os elementos determinantes da Base impoñible que aparecen reseñados nas correspondentes tarifas, responden ás seguintes definicións: – Vivendas. –Domicilios de carácter familiar e pensións que non excedan de 10 prazas. – Aloxamentos. –Lugares de convivencia colectiva non familiar, entre os que se inclúen hoteis, hostais, pensións, residencias, colexios e demais centros de natureza análoga, que excedan de 10 prazas. – Locais. –Lugares ou establecementos susceptibles de ser adicados ó exercicio de actividades comerciais, industriais, profesionais, de servizos ou calquera outra, incluída-las de carácter meramente social efectuadas sen contraprestación económica. – Grandes almacéns. –Aqueles nos que se exerza unha actividade de comercio ó por menor en sectores distintos ó agro-alimentario, e que a súa superficie total, sen ningunha exclusión, sexa superior a 500 m 2. No caso de concorrencia de calquera actividade comercial con outras agroalimentarias, calificaráse ó establecemento de gran almacén cando a superficie destinada á atención ó público nas actividades comerciais sexa maior que nas agroalimentarias. – Fábricas e talleres industriais. –Establecementos onde se recibe, elabora ou transforma as materias primas en productos elaborados ou semielaborados. – Vehículos abandonados. –Os referidos na Ordenanza de hixiene urbana ou regulamentación do servizo que se aprobe. – Contedores para obras. –Os que conteñan materias utilizados na construcción ou derribo de edificacións. – Grandes productores de residuos. –Todos os locais, actividades e en xeral suxeitos pasivos que teñan unha producción media diaria superior ós 2.000 l, ou ós 300 kg de residuos. CAPÍTULO 5.º.–COTAS TRIBUTARIAS E TARIFAS. Artigo 11.º.–Cota tributaria derivada da prestación do servicio de xestión de lixo domiciliario.1. A cota tributaria consistirá nunha cantidade fixa, por unidade de vivenda ou local, cunha cuantía que se determinará en función da natureza, destino dos inmobles e producción media diaria de lixo.2. As cotas esixibles pola prestación do servizo de xestión de lixo son as fixadas na tarifa n.º 1 que contén o anexo I da presente ordenanza. Artigo 12.º.–Cotas derivadas doutras prestacións ou actividades.1. A cota tributaria consistirá nunha cantidade fixa, cunha contía que se determinará: a) Por sinalamento específico nas tarifas correspondentes. b) Por adición das cotas parciais, correspondentes a cada unha das fases en que sexa fraccionada a prestación do servicio ou realización da actividade.2. As cotas ás que se refire este artigo, son as fixadas nas tarifas 2.ª a 8.ª desta ordenanza. Artigo 13.º.–Tarifas. As tarifas vixentes, desglosadas nos seus diferentes epígrafes, recóllense no anexo I da presente ordenanza. Estas tarifas sufrirán un incremento anual automático igual ó IPC oficial correspondente ó ano natural anterior CAPÍTULO 6.º.–PERÍODO IMPOSITIVO E DEVENGO. Artigo 14.º.–Período impositivo. Para aquelas prestacións de servizos públicos locais establecidos con carácter permanente, xa sexan a súa execución material continua ou esporádica, o período impositivo coincidirá co período obxecto de cobro, conforme ó disposto no artigo 16 desta ordenanza. Artigo 15.º.1.–Devengo.1.º.–Devéngase a taxa e nace a obriga de contribuír dende o momento no que se inicie a prestación do servizo ou a realización da actividade.2.º.–En referencia á prestación do servicio de xestión do lixo domiciliario e residuos sólidos urbanos asimilables, enténdese que tal acontece o primeiro día de cada ano natural, cando estea establecido e en funcionamento o devandito servicio nas rúas ou lugares onde se ubiquen as vivendas, locais e aloxamentos susceptibles de ser ocupados ou utilizados polos contribuíntes suxeitos á taxa, con independencia do tempo de ocupación do local ou vivenda ó longo do ano e de que dita ocupación refírase á totalidade ou parte da finca. A tales efectos, considérase que un inmoble é susceptible de ser ocupado ou utilizado cando o mesmo dispoña de luz e auga, debendo o interesado acreditar documentalmente, no seu caso, a indisponibilidade dos citados subministros, procedéndose, en caso de carencia de subministro eléctrico, á devolución de ingresos indebidos, previa aportación polo interesado de certificación expedida pola empresa subministradora, referida ó período no que se estendeu a devandita carencia. Artigo 15.2.–Altas e declaracións.1.–Produciranse as altas no padrón de recollida do lixo de vivendas coa correspondente alta a efectos do imposto sobre bens inmobles. De non practicarse a correspondente declaración de alta no imposto sobre bens inmobles, estarase incorrendo en infracción cualificada como grave no artigo 79 b) da Lei 25/1995, do 20 de xullo, de modificación parcial da Lei xeral tributaria. Sen embargo, poderá obviarse a infracción tributaria para os efectos exclusivos da presente taxa, así como a correspondente sanción, coa presentación no concello de instancia ou escrito no que se formula declaración de alta no padrón de taxa de recollida de lixo de vivendas.2.–En relación con locais, comerciais, industriais ou profesionais, entenderase como declaración de alta a solicitude de preceptiva licencia de actividades e instalacións, tendo efectos dende a data de concesión ou comenzo efectivo da actividade. De iniciar unha actividade sen a preceptiva licencia, ademais de infracción urbanística estarase incorrendo en infracción fiscal grave de conformidade co citado artigo 79 b) da Lei 25/1995. De forma excepcional, e sen prexuízo das sancións urbanísticas que procedan a Administración de Tributos do Concello admitirá declaracións de alta a efectos de recollida de lixo industrial, comercial ou profesional en instancia razoada polo suxeito titular da actividade. Desta forma pode obviarse a sanción tributaria. No caso dos traspasos de negocio, o antigo e o novo titular deberán presentar copia do cambio de titularidade no Rexistro do Concello e o impreso regulamentario para tal efecto. O incumprimento desta obriga terá así mesmo, a cualificación de infracción tributaria grave para o adquirente do negocio e infracción simple para o cedente.3.–Os locais valeiros tributarán como vivendas, previa solicitude dos suxeitos pasivos.4.–Para locais que, non sendo vivendas, excepcionalmente non precisarán de licencia de actividades e instalacións, os titulares deberá presentar formalmente declaración do exercicio da actividade no prazo dun mes desde o seu inicio a efectos da súa inclusión no padrón da taxa.5.–Os titulares de actividades deberán formular declaración de baixa cando cesen naquelas. O incumprimento desta obriga ten a cualificación de infracción simple.6.–Os suxeitos pasivos desta taxa deberán cubri-las súas declaracións con indicación certa e completa do enderezo fiscal e número de identificación fiscal. A omisión de calquera dos datos anteriores terá a cualificación de infracción simple. CAPÍTULO 7.º.–INGRESO DA DÉBEDA TRIBUTARIA. Artigo 16.º.–Ingreso definitivo.1.º.–O cobro das cotas referidas na tarifa número 1 desta ordenanza, efectuarase mediante recibo no prazo que determine a notificación ós interesados que practique a Administración de Tributos, no caso de producirse a alta no servicio. No sucesivo e sen mediar notificación o Concello publicará o período de cobranza do correspondente padrón fiscal desta taxa.2.º.–O cobro das cotas derivadas da aplicación das restantes tarifas será realizado de forma directa polo órgano de xestión de servicio. De igual xeito procederase cando, por irregularidades urbanísticas, o inmoble non contara con subministro de auga ó cargo do servicio municipal, sen que tal recadación supoña, de ningún xeito, convalidación das devanditas irregularidades. Artigo 17.º.–Ingreso caucional.1.º.–Cando a prestación do servicio ou a realización da totalidade ou de parte dos actos materiais en que se concreta a intervención administrativa se produza a petición obrigatoria de parte, o contribuínte, conforme ó establecido no artigo 26 da Lei 39/1988, quedará obrigado a depositar, no momento da autorización da súa solicitude, o importe íntegro da cota correspondente á tarifa aplicable, requisito sen o cal non continuará a Administración local na execución dos actos materiais precisos para ultima-lo servicio ou actividade.2.º.–O anterior será especialmente aplicable ós supostos nos que a actuación administrativa se tivera concretado no depósito e custodia de vehículos abandonados, contedores de residuos de obras ou pancartas e carteis, trala súa retirada da vía pública, nos termos establecidos, da cal a súa devolución ó titular só se efectuará trala constitución do depósito mentado no número anterior, por canto sen ela o concello non continuará coa execución dos actos materiais tendentes á devolución dos bens depositados: identificación e comprobación de titulares, exame da licencia e dos residuos a fin de determina-lo seu carácter e o tratamento ó que deben someterse, busca dos bens, comprobación do seu estado e entrega material, con uso dos medios humanos e, no seu caso, mecánicos precisos para levala a cabo. CAPÍTULO 8.º.–INFRACCIÓNS E SANCIÓNS. Artigo 18.º.–Réxime xeral.1.º. En todo o relativo á cualificación das infraccións tributarias, así como das sancións que ás mesmas correspondan en cada caso, estarase ó disposto nos artigos 77 e seguintes da Lei xeral tributaria.2.º. A imposición de sancións non suspenderá, en ningún caso, a liquidación e cobro das cotas devengadas. Artigo 19.º.–Compatibilidade. A exacción das taxas que pola presente ordenanza se establecen, non exclúe o pago das sancións ou multas que procederán por infracción da Ordenanza de hixiene urbana que se aprobe no seu caso e demais normativa legal vixente. Disposición derrogatoria. Coa entrada en vigor desta modificación queda derrogado o anterior artigo 8 da ordenanza fiscal por servizos e actividades relacionados coa hixiene urbana, aprobada polo Pleno da Corporación, na sesión do 8 de novembro de 2003 e publicada no Boletín Oficial da Provincia n.º 297, do vintenove de decembro de dous mil tres. Disposición adicional. O artigo anterior entrará en vigor o mesmo día da súa publicación no Boletín Oficial da Provincia e resultará de aplicación a partir da súa entrada en vigor ata a súa modificación ou derrogación expresa. Disposición final. Esta ordenanza entrará en vigor unha vez cumpridos os trámites establecidos nos artigos 49 e 70.2 da Lei de bases de réxime local. Rois, 3 de setembro de 2012. O alcalde Ramón Tojo Lens